Talk:Psychic/@comment-4151582-20110818131051/@comment-4313818-20110818132116

psychic > psihično

psychic > psihik

Strinjam se, da izrazi: psihik, psihizem in psihične moči niso ravno lepi. So pa duševne moči pri nas asociativno vezane na stabilnost, samoobvladovanje, ne pa na zunajčutne zaznave, telepatijo, telekinezo ipd., na kar se nanašajo v avtobiografiji.

Vprašljivi so tudi sledeči primeri:

str. 161,

Kaj si bo bralec predstavljal pod duševnim pisanjem? … Obstaja zelo veliko vidikov tako imenovanega psihičnega (psychic) pisanja.

str. 194:

Ali bi v naslednjem primeru rekli nižja in višja obsedenost z duševnimi močmi? Težko je slediti kot britev ozki poti, ki pelje med višjim psihizmom (psychism) ali duhovnim dojemanjem in nižjim psihizmom, ki ga mnogi ljudje delijo z mačkami in psi. Ni lahko ločevati med zunajčutno (psychic) slutnjo in intuitivno zaznavo in se potem tudi duhovno vpletati v življenja ljudi.

str. 226

Tule je psihizem obravnavan pozitivno, kako bi delovalo: »s področja obsedenosti z duševnimi močmi?«

Napisala je številne priljubljene romane pa tudi njene knjige s področja psihizma (on psychism) o izvenčutnem zaznavanju, ki so osnovane na lastnih izkušnjah, so trezne in zanimive. … Violet je bila ena izmed redkih psihikov (psychics) jasnovidk na svetu, ki si jim lahko absolutno verjel.

S temi izrazi sva se z Barbaro zelo veliko ukvarjali. In ker se je bilo težko odločiti, sem pogledala še v nemški prevod. V Nemčiji je tradicija prevjajanja A.A.B.-jinih knjig zelo dolga, saj so jih prevajali že, ko je še živela. Nemški prevodi so zelo natančni, dosledni, takorekoč zgledni, zato je končno prevladal njihov zgled, se pravi izrazi z osnovo 'psih-'. V slovarčku na koncu knjige so ti izrazi razloženi. Sploh je prav, da ostajajo določeni izrazi 'mednarodni', ker s tem pomenijo točno to kot original.

Ostajam pri izrazih, ki sva jih uvedli z Barbaro.